TEISĖS AKTŲ PROJEKTŲ ANTIKORUPCINIO VERTINIMO PAŽYMA

Teisės akto projekto pavadinimas: Lietuvos Respublikos mokėjimo įstaigų įstatymo Nr. XI-549 pakeitimo įstatymo projektas (toliau – Įstatymo projektas).

Teisės akto projekto tiesioginis rengėjas: Finansų ministerijos Finansų rinkų politikos departamento Kredito ir mokėjimo rinkų skyriaus vyriausioji specialistė Agnė Grigaitė.

Antikorupciniu požiūriu rizikingos teisės akto projekto nuostatos (nurodyti kriterijaus numerį, kurį taikant nustatytai korupcijos rizikai šalinti ar valdyti teisės akto projekte nenumatyta priemonių): nėra.

Antikorupciniu požiūriu rizikingos teisės akto projekto nuostatos, nustatytos atliekant antikorupcinį vertinimą po tarpinstitucinio derinimo (nurodyti kriterijaus numerį, kurį taikant nustatytai korupcijos rizikai šalinti ar valdyti teisės akto projekte nenumatyta priemonių):

Eil. Nr.	Kriterijus	Pagrindimas (nurodomos konkrečios teisės akto projekto ar kitų teisės aktų nuostatos, pagrindžiančios teigiamą atsakymą, arba pateikiamos antikorupcinį teisės akto projekto vertinimą atliekančio specialisto pastabos ir pasiūlymai dėl korupcijos rizikos mažinimo)	Teisės akto projekto pakeitimas, mažinantis korupcijos riziką, arba teisės akto projekto tiesioginio rengėjo argumentai, kodėl neatsižvelgta į pastabą	Išvada dėl teisės akto projekto pakeitimų arba argumentų, kodėl neatsižvelgta į pastabą
pildo teisės akto projekto vertintojas	pildo teisės akto projekto tiesioginis rengėjas	pildo teisės akto projekto vertintojas
1.	Teisės akto projektas nesudaro išskirtinių ar nevienodų sąlygų subjektams, su kuriais susijęs teisės akto įgyvendinimas	Įstatymo projektu siūlomas reglamentavimas nesudaro išskirtinių ar nevienodų sąlygų subjektams – Lietuvos Respublikoje įsteigtoms mokėjimo įstaigoms, jų filialams ir mokėjimo įstaigos tarpininkams (toliau – tarpininkas), kitų valstybių narių mokėjimo įstaigoms, jų filialams ir tarpininkams, kurie verčiasi mokėjimo paslaugų teikimu Lietuvos Respublikoje, su kuriais susijęs įstatymo įgyvendinimas.	□ tenkina □ netenkina
2.	Teisės akto projekte nėra spragų ar nuostatų, leisiančių dviprasmiškai aiškinti ir taikyti teisės aktą	Spragų ar nuostatų, leisiančių dviprasmiškai aiškinti ir taikyti įstatymą, nenustatyta.	□ tenkina □ netenkina
3.	Teisės akto projekte nustatyta, kad sprendimą dėl teisių suteikimo, apribojimų nustatymo, sankcijų taikymo ir panašiai priimantis subjektas atskirtas nuo šių sprendimų teisėtumą ir įgyvendinimą kontroliuojančio (prižiūrinčio) subjekto	Sprendimą dėl poveikio priemonių taikymo priimantis subjektas yra atskirtas nuo šių sprendimų įgyvendinimą prižiūrinčio subjekto. Sprendimą dėl mokėjimo įstaigos licencijos išdavimo, mokėjimo įstaigos, teikiančios tik sąskaitos informacijos teikimo paslaugą, licencijos išdavimo, mokėjimo įstaigos ribotos veiklos licencijos išdavimo bei licencijų sustabdymo ir panaikinimo, mokėjimo įstaigos ir tarpininko įtraukimo į viešąjį mokėjimo įstaigų sąrašą ir poveikio priemonių taikymo priima Lietuvos bankas. Sprendimą dėl mokėjimo įstaigos ir jos tarpininkų vadovų tinkamumo priima Lietuvos bankas. Sprendimą dėl mokėjimo įstaigai, kuri kitoje valstybėje narėje ketina nori teikti mokėjimo paslaugas įsteigusi filialą, neįsiteigusi filialo ar per tarpininką, poveikio priemonių taikymo priima Lietuvos bankas. Sprendimą dėl l poveikio priemonių taikymo kitos valstybės narės mokėjimo įstaigos, teikiančios mokėjimo paslaugas Lietuvos Respublikoje įsteigus filialą, neįsteigusi filialo ar per tarpininką, priima Lietuvos bankas 30 straipsnyje nustatytais atvejais. Priežiūros institucijos priimti sprendimai gali būti skundžiami teismui.	□ tenkina □ netenkina
4.	Teisės akto projekte nustatyti subjekto įgaliojimai (teisės) atitinka subjekto atliekamas funkcijas (pareigas)	Įstatymo projekto 27 straipsnyje nustatytos priežiūros institucijos funkcijos atitinka šio Įstatymo projekto 25-27, 29-33 straipsniuose nustatytas priežiūros institucijos teises ir pareigas.	□ tenkina □ netenkina
5.	Teisės akto projekte nustatytas baigtinis sprendimo priėmimo kriterijų (atvejų) sąrašas	Įstatymo projekto 5 straipsnis numato baigtinį sąrašą dokumentų, reikalingų sprendimui dėl mokėjimo įstaigos licencijos išdavimo, ir baigtinį sąrašą pagrindų, dėl kurių priežiūros institucija atsisako išduoti mokėjimo įstaigos licenciją. Įstatymo projekto 6 straipsnis numato baigtinį sąrašą dokumentų, reikalingų sprendimui dėl mokėjimo įstaigos, teikiančios tik sąskaitos informacijos teikimo paslaugą, licencijos išdavimo, ir baigtinį sąrašą pagrindų, dėl kurių priežiūros institucija atsisako išduoti mokėjimo įstaigos, teikiančios tik sąskaitos informacijos paslaugą, licenciją. Įstatymo projekto 7 straipsnis numato baigtinį sąrašą dokumentų, reikalingų sprendimui dėl mokėjimo įstaigos ribotos veiklos licencijos išdavimo, ir baigtinį sąrašą pagrindų, dėl kurių priežiūros institucija atsisako išduoti mokėjimo įstaigos ribotos veiklos licenciją. Įstatymo projekto 8 straipsnis numato baigtinį sąrašą pagrindų, dėl kurių priežiūros institucija gali panaikinti licencijos galiojimą arba jos galiojimą sustabdyti. Įstatymo projekto 9 straipsnis nustato baigtinį sąrašą kriterijų pagal kuriuos yra vertinami mokėjimo įstaigos ir jos tarpininkų vadovai. Įstatymo projekto 18 straipsnis numato baigtinį sąrašą dokumentų, reikalingų sprendimui dėl tarpininko įtraukimo į viešąjį mokėjimo įstaigų sąrašą, ir baigtinį sąrašą pagrindų, kuriems esant priežiūros institucija atsisako įtraukti tarpininką į viešąjį mokėjimo įstaigų sąrašą. Įstatymo projekto 33 straipsnyje nustatytas baigtinis poveikio priemonių sąrašas.	□ tenkina □ netenkina
6.	Teisės akto projekte nustatytas baigtinis sąrašas motyvuotų atvejų, kai priimant sprendimus taikomos išimtys	Įstatymo projekte nėra numatyti atvejai, kai priimant sprendimus taikomos išimtys.	□ tenkina □ netenkina
7.	Teisės akto projekte nustatyta sprendimų priėmimo, įforminimo tvarka ir priimtų sprendimų viešinimas	Sprendimą dėl mokėjimo įstaigos licencijos išdavimo ar atsisakymo ją išduoti priežiūros institucija priima vadovaudamasi 5 straipsnio 2 dalyje numatytais dokumentais arba šio straipsnio 7 dalyje numatytais pagrindais. Sprendimą dėl mokėjimo įstaigos, teikiančios tik sąskaitos informacijos paslaugą, licencijos išdavimo ar atsisakymo ją išduoti priežiūros institucija priima vadovaudamasi 6 straipsnio 2 dalyje numatytais dokumentais arba šio straipsnio 7 dalyje numatytais pagrindais. Sprendimą dėl mokėjimo įstaigos ribotos veiklos licencijos išdavimo ar atsisakymo ją išduoti priežiūros institucija priima vadovaudamasi 7 straipsnio 2 dalyje numatytais dokumentais arba šio straipsnio 7 dalyje numatytais pagrindais. Sprendimą dėl licencijos galiojimo panaikinimo ar jos galiojimo sustabdymo priežiūros institucija priima vadovaudamasi atitinkamai 8 straipsnio 1 ir 2 dalimis arba 4 dalimi. Priežiūros institucija viešąjį mokėjimo įstaigų sąrašą skelbia savo interneto svetainėje, kuriame reguliariai atnaujina informaciją apie mokėjimo įstaigos įtraukimą į sąrašą, jos licencijos galiojimo sustabdymą arba licencijos galiojimo sustabdymą, mokėjimo įstaigos filialo ir tarpininko, veikiančio kitoje valstybėje narėje, ir tarpininko įtraukimą į sąrašą, jų duomenų ar informacijos pakeitimą (13 straipsnio 3 ir 4 dalys). Sprendimą dėl tarpininko įrašymo arba atsisakymo įrašyti į viešąjį mokėjimo įstaigų sąrašą priežiūros institucija priima vadovaudamasi 18 straipsnio 1 dalyje nurodytais dokumentais arba šio straipsnio 5 dalyje nustatytais pagrindais. Sprendimą dėl mokėjimo įstaigos vadovo tinkamumo priežiūros institucija priima vadovaudamasi Įstatymo projekto 9 straipsnio 2 ir 3 dalimis, atitinkamai mokėjimo įstaigos, turinčios ribotos veikslo licenciją – to paties straipsnio 4 ir 5 dalimis, o tarpininko vadovo – 7 dalimi. Sprendimai dėl poveikio priemonių taikymo priimami motyvuotai remiantis pagrindais, nustatytais Įstatymo projekto 34 straipsnyje. Informacija apie pritaikytas poveikio priemones, įskaitant informaciją apie padaryto teisės akto pažeidimo esmę ir jį padariusio juridinio asmens pavadinimą ir kitus duomenis arba fizinio asmens vardą ir pavardę, skelbiama priežiūros institucijos interneto svetainėje (39 straipsnis).	□ tenkina □ netenkina
8.	Teisės akto projekte nustatyta sprendimų dėl mažareikšmiškumo priėmimo tvarka	Įstatymo projekte numatyta sprendimų dėl mažareikšmiškumo priėmimo tvarka (34 straipsnio 10 dalis).	□ tenkina □ netenkina
9.	Jeigu pagal numatomą reguliavimą sprendimus priima kolegialus subjektas, teisės akto projekte nustatyta kolegialaus sprendimus priimančio subjekto: 9.1. konkretus narių skaičius, užtikrinantis kolegialaus sprendimus priimančio subjekto veiklos objektyvumą; 9.2. jeigu narius skiria keli subjektai, proporcinga kiekvieno subjekto skiriamų narių dalis, užtikrinanti tinkamą atstovavimą valstybės interesams ir kolegialaus sprendimus priimančio subjekto veiklos objektyvumą ir skaidrumą; 9.3. narių skyrimo mechanizmas; 9.4. narių rotacija ir kadencijų skaičius ir trukmė; 9.5. veiklos pobūdis laiko atžvilgiu; 9.6. individuali narių atsakomybė	Įstatymo projekte nėra nuostatų, reglamentuojančių kolegialaus subjekto sprendimų priėmimo tvarką.	□ tenkina □ netenkina
10.	Teisės akto projekto nuostatoms įgyvendinti numatytos administracinės procedūros yra būtinos, nustatyta išsami jų taikymo tvarka	Įstatymo projekte nėra nuostatų, numatančių administracinę procedūrą, kaip tai apibrėžta Lietuvos Respublikos viešojo administravimo įstatyme.	□ tenkina □ netenkina
11.	Teisės akto projekte nustatytas baigtinis sąrašas motyvuotų atvejų, kai administracinė procedūra netaikoma	Klausimas nesusijęs su Įstatymo projektu.	□ tenkina □ netenkina
12.	Teisės akto projektas nustato jo nuostatoms įgyvendinti numatytų administracinių procedūrų ir sprendimo priėmimo konkrečius terminus	Klausimas nesusijęs su Įstatymo projektu.	□ tenkina □ netenkina
13.	Teisės akto projektas nustato motyvuotas terminų sustabdymo ir pratęsimo galimybes	Klausimas nesusijęs su Įstatymo projektu.	□ tenkina □ netenkina
14.	Teisės akto projektas nustato administracinių procedūrų viešinimo tvarką	Klausimas nesusijęs su Įstatymo projektu.	□ tenkina □ netenkina
15.	Teisės akto projektas nustato kontrolės (priežiūros) procedūrą ir aiškius jos atlikimo kriterijus (atvejus, dažnį, fiksavimą, kontrolės rezultatų viešinimą ir panašiai)	Priežiūros institucija, prieš išduodama mokėjimo įstaigos licenciją, išnagrinėja Įstatymo projekto 5 straipsnio 2 dalyje nurodytus asmens, kuris siekia gauti licenciją, dokumentus, duomenis ir (arba) informaciją ir per 3 mėnesius nuo prašymo gavimo dienos priima sprendimą išduoti arba neišduoti mokėjimo įstaigos licencijos. Jei priežiūros institucija paprašo trūkstamų ar patikslintų dokumentų ir (arba) informacijos, sprendimą priežiūros institucija priima ne vėliau kaip per 3 mėnesius nuo trūkstamų ar patikslintų dokumentų ir (arba) informacijos gavimo dienos. Priežiūros institucija atsisako išduoti mokėjimo įstaigos licenciją, jeigu yra bent vienas iš pagrindų, numatytų Įstatymo projekto 5 straipsnio 7 dalyje, ir turi teisę atsisakyti išduoti licenciją šio straipsnio 8 dalyje numatytų atveju. Jeigu mokėjimo įstaiga turi arba įgyja kitą licenciją, suteikiančią teisę teikti tokias pačias paslaugas, kaip mokėjimo įstaigos turima licencija, mokėjimo įstaiga privalo per 30 dienų kreiptis į priežiūros instituciją su prašymu dėl vienos iš licencijų galiojimo panaikinimo. Priežiūros institucija, prieš išduodama mokėjimo įstaigos, teikiančios tik sąskaitos informacijos paslaugą, licenciją, išnagrinėja Įstatymo projekto 6 straipsnio 2 dalyje nurodytus asmens, kuris siekia gauti licenciją, dokumentus ir per 3 mėnesius nuo prašymo gavimo dienos priima sprendimą išduoti arba neišduoti mokėjimo įstaigos licencijos. Jei priežiūros institucija paprašo trūkstamų ar patikslintų dokumentų ir (arba) informacijos, sprendimą priežiūros institucija priima ne vėliau kaip per 3 mėnesius nuo trūkstamų ar patikslintų dokumentų ir (arba) informacijos gavimo dienos. Priežiūros institucija atsisako išduoti mokėjimo įstaigos, teikiančios tik sąskaitos informacijos paslaugą, licenciją, jeigu yra bent vienas iš pagrindų, numatytų Įstatymo projekto 6 straipsnio 7 dalyje. Kai mokėjimo įstaiga, turinti mokėjimo įstaigos, teikiančios tik sąskaitos informacijos teikimo paslaugą, licenciją, ketina teikti kitas mokėjimo paslaugas, ji turi kreiptis į priežiūros instituciją su prašymu panaikinti jai išduotos licencijos galiojimą ir išduoti mokėjimo įstaigos licenciją. Priežiūros institucija, prieš išduodama mokėjimo įstaigos ribotos veiklos licenciją, išnagrinėja Įstatymo projekto 7 straipsnio 2 dalyje nurodytus asmens, kuris siekia gauti licenciją, dokumentus ir per 3 mėnesius nuo prašymo gavimo dienos priima sprendimą išduoti arba neišduoti mokėjimo įstaigos licencijos. Jei priežiūros institucija paprašo trūkstamų ar patikslintų dokumentų ir (arba) informacijos, sprendimą priežiūros institucija priima ne vėliau kaip per 3 mėnesius nuo trūkstamų ar patikslintų dokumentų ir (arba) informacijos gavimo dienos. Priežiūros institucija atsisako išduoti mokėjimo įstaigos ribotos veiklos licenciją, jeigu yra bent vienas iš pagrindų, numatytų Įstatymo projekto 7 straipsnio 7 dalyje, ir turi teisę atsisakyti išduoti licenciją šio straipsnio 9 dalyje numatytų atveju. Mokėjimo įstaigos ribotos veiklos licenciją turinti mokėjimo įstaiga, ketinanti teikti Mokėjimų įstatymo 5 straipsnio 1–6 punktuose nurodytas mokėjimo paslaugas, kurios nėra numatytos jai išduotoje licencijoje, turi kreiptis į priežiūros instituciją su prašymu pakeisti galiojančią licenciją papildant ją ketinamomis teikti mokėjimo paslaugomis. Priežiūros institucija panaikina licencijos galiojimą, esant šio Įstatymo projekto 8 straipsnyje numatytais pagrindais. Licencijos galiojimas sustabdomas šio Įstatymo projekto 33 ir 34 straipsnių nustatyta tvarka. Apie licencijos galiojimo panaikinimą ar jos sustabdymą priežiūros institucija skelbia savo interneto svetainėje. Apie licencijos galiojimo panaikinimą arba jos galiojimo sustabdymą, įskaitant licencijos galiojimo panaikinimo ar jos galiojimo sustabdymo priežastis, priežiūros institucija taip pat informuoja Europos bankininkystės instituciją Prieš įrašydama tarpininką, per kurį mokėjimo įstaiga ketina teikti mokėjimo paslaugas, į viešąjį mokėjimo įstaigų sąrašą, priežiūros institucija išnagrinėja Įstatymo projekto 18 straipsnio 1 dalyje nurodytus asmens pateiktus dokumentus ir per 2 mėnesius nuo dokumentų gavimo dienos priima sprendimą. Priežiūros institucija atsisako įrašyti asmenį į viešąjį mokėjimo įstaigų sąrašą, šio įstatymo projekto 5 straipsnio pagrindais. Priežiūros institucija, prieš išduodama licenciją, įvertina mokėjimo įstaigos vadovų tinkamumą pagal Įstatymo projekto 9 straipsnį, o prieš įrašydama mokėjimo įstaigos tarpininką į viešąjį mokėjimo įstaigų sąrašą – tarpininko vadovų tinkamumą pagal Įstatymo projekto 18 straipsnyje numatytus reikalavimus. Mokėjimo įstaiga privalo pranešti priežiūros institucijai apie numatomus mokėjimo įstaigos vadovų pasikeitimus ir kartu pateikti priežiūros institucijos nustatytą informaciją, reikalingą įvertinti, ar vadovai atitinka šiame straipsnyje nurodytus reikalavimus. Jeigu priežiūros institucija per 30 darbo dienų nuo pranešimo apie numatomus mokėjimo įstaigos vadovų pasikeitimus ir visos reikalaujamos informacijos gavimo dienos nepareiškia prieštaravimo, laikoma, kad priežiūros institucija neprieštarauja numatomų rinkti (skirti) vadovų kandidatūroms. Mokėjimo įstaiga privalo pranešti priežiūros institucijai apie tarpininko pasikeitimus, o kai mokėjimo įstaigos tarpininkas nėra mokėjimo paslaugų teikėjas, pasikeitus mokėjimo įstaigos tarpininkų vadovams, mokėjimo įstaiga privalo nurodyti jų tapatybės duomenis ir patvirtinti, kad jie atitinka šio įstatymo 9 straipsnio 7 dalyje nustatytus reikalavimus. Priežiūros institucija turi teisę išbraukti tarpininką iš viešojo mokėjimo įstaigų sąrašo, jeigu tarpininkas neatitinka šiame Įstatymo projekte nustatytų reikalavimų, jei sprendimas įtraukti tarpininką į viešąjį mokėjimo įstaigų sąrašą buvo priimtas remiantis pateikta neteisinga informacija. Priežiūros institucija turi nedelsdama pranešti mokėjimo įstaigai apie tai, kad jos tarpininkas yra išbrauktas iš viešojo mokėjimo įstaigų sąrašo.	□ tenkina □ netenkina
16.	Teisės akto projekte nustatytos kontrolės (priežiūros) skaidrumo ir objektyvumo užtikrinimo priemonės	Įstatymo projekte nustatyti reikalavimai, kurių turi laikytis prižiūrimi subjektai ir kurių laikymąsi prižiūri Lietuvos bankas, taip pat poveikio priemonės, kurios yra taikomos, kai šie reikalavimai pažeidžiami. Objektyvumą užtikrina Įstatymo projekte nustatyti pagrindai, kuriais turi vadovautis priežiūros institucija, suteikdama asmenims mokėjimo įstaigos licenciją, mokėjimo įstaigos, teikiančios tik sąskaitos informacijos paslaugą, licenciją, mokėjimo įstaigos ribotos veiklos licenciją bei panaikindama licencijos galiojimą ar jos galiojimą sustabdydama, o taip pat įtraukdama ir išbraukdama tarpininką iš viešojo mokėjimo įstaigų sąrašo bei priimdama sprendimus dėl poveikio priemonių taikymo. Priežiūros institucija apie mokėjimo įstaigos įtraukimą į sąrašą, jos licencijos galiojimo sustabdymą ar licencijos galiojimo panaikinimą, mokėjimo įstaigos filialo ir tarpininko, veikiančių kitoje valstybėje narėje, ir tarpininko įtraukimą į sąrašą, jų duomenų ar informacijos pakeitimą skelbia ir šią informaciją reguliariai atnaujina priežiūros institucijos interneto svetainėje skelbiamame viešajame mokėjimo įstaigų sąraše.	□ tenkina □ netenkina
17.	Teisės akto projekte nustatyta subjektų, su kuriais susijęs teisės akto projekto nuostatų įgyvendinimas, atsakomybės rūšis (tarnybinė, administracinė, baudžiamoji ir panašiai)	Įstatymo projekte nustatyta administracinė atsakomybė už įstatymo reikalavimų pažeidimus.	□ tenkina □ netenkina
18.	Teisės aktų projekte numatytas baigtinis sąrašas kriterijų, pagal kuriuos skiriama nuobauda (sankcija) už teisės akto projekte nustatytų nurodymų nevykdymą, ir nustatyta aiški jos skyrimo procedūra	Įstatymo projekte nustatytas baigtinis sąrašas kriterijų pagal kuriuos skiriamos poveikio priemonės už Įstatyme nustatytų reikalavimų nevykdymą bei išsami ir aiški jų skyrimo procedūra.	□ tenkina □ netenkina
19.	Kiti svarbūs kriterijai	Nėra.	□ tenkina □ netenkina

Teisės akto projekto tiesioginis rengėjas:	Finansų ministerijos Finansų rinkų politikos departamento Kredito ir mokėjimų rinkų skyriaus vyriausioji specialistė Agnė Grigaitė	Teisės akto projekto vertintojas:	Finansų ministerijos Finansų rinkų politikos departamento Kredito ir mokėjimų rinkų skyriaus vyriausioji specialistė Joana Daukševič
(pareigos) (vardas ir pavardė)	(pareigos) (vardas ir pavardė)
(parašas) (data)	(parašas) (data)